'SAUK sal besluit hoe hy hofuitspraak gaan hanteer' | Maroela Media
Die departement van kommunikasie het Maandag gesê hy neem kennis van die appèlhof se uitspraak waarin die SAUK se aansoek om verlof tot appèl rakende Hlaudi Motsoeneng se aanstelling van die hand gewys is.
"Die departement sal die uitspraak bestudeer en is vol vertroue dat die raad van die SAUK 'n ingeligte besluit sal neem oor hoe hy beplan om hierdie uitspraak te hanteer," lui die verklaring onder meer.
Die SAUK se aansoek om teen 'n uitspraak van regter Dennis Davies wat verlede jaar in die Wes-Kaapse hooggeregshof gelewer is, te appelleer, is Maandag deur die appèlhof met koste van die hand gewys. Davies het verlede jaar bevind dit was irrasioneel van Faith Muthambi, minister van kommunikasie, om Motsoeneng permanent as bedryfshoof van die SAUK aan te stel, gegewe die negatiewe bevindings in 'n ondersoek deur Thuli Madonsela, die openbare beskermer.
Volgens Davies kon Muthambi nie 'n rasionele besluit neem nie, aangesien die inligting voor haar "vaag en onduidelik" was. Madonsela het aanbeveel dat 'n dissiplinêre proses teen Motsoeneng begin word nadat hy oor sy kwalifikasies gelieg en onregmatig sy salaris verhoog het.
Die DA se James Selfe het na aanleiding van die uitspraak geëis dat Motsoeneng onmiddellik die SAUK verlaat.
Veteraanjoernalis Allister Sparks sterf
Time to say goodbye ??
Genade, hoe arrogant kan hulle net nie wees nie??!! Verhewe bo die Hof.
Hierdie ou se vel is baie dik met zumpie agter hom. Zuma se korrup netwerk is so groot en goed uitgewerk dat die SAUK voor hulle kan swig.
Sien hom weer wegkom met truuk.Goeie genade wat moet mens aanvang voor jy verstoot word deur broers en susters, omtrent meer lewens as kat.
Hoogmoed kom voor 'n val. Het hy nie aan die SAUK personeel gesê "it's cold out there" nie? Hy was so vol bravade en het ander gedreig om afgedank te word….en nou sit hy self in so 'n posisie. Eish!